stanford-oval/wikipedia huggingface dataset:
FC TVMK
Historia

Virallisesti TVMK perustettiin vuonna 1990, mutta sen samanniminen edeltäjä perustettiin jo vuonna 1951. Kirjaimet TVMK tulevat sanoista Tallinna Vineeri- ja Mööblikombinaat. Joukkue on kuulunut Viron uudelleenitsenäistymisen jälkeen sarjan kärkipään joukkueisiin ja voittanut lukuisia mitaleita.
Lyhyen historiansa aikana TVMK on tunnettu lukuisilla nimillä. Vuonna 1992 se vaihtoi nimekseen TVMV, 1993 Nikol, mistä eriytyi myöhemmin FC Lantala ja TVMK jatkoi nimellä FC Tevalte, myöhemmin  Tevalte-Marlekor ja Marlekor ennen kuin vuonna 1997 palasi nykyiseen nimeensä.
Kaudella 2008 seura ajautui talousvaikeuksiin ja toiminnan jatkuminen oli vaakalaudalla. Joukkue kuitenkin pelasi poikkeusluvalla sarjakauden loppuun, mutta se tiputettiin viimeiseksi. Kauden loputtua sekä pääsarjassa pelannut edustusjoukkue että toiseksi korkeimmalla sarjatasolla pelannut kakkosjoukkue lopettivat toimintansa.
Saavutuksia

Viron cupin voitto 1992, 1993 ja 2003
Viron mestaruus 2005
Viron mestaruus -hopeaa 2001, 2003 ja 2004
Viron mestaruus -pronssia 2002
TVMK:n menestys kausittain

| Kausi | Sarjataso | Sijoitus | Maaliero | Pisteet |
| --- | --- | --- | --- | --- |
| 95/96* | I | 5 | +1 | 20 |
| 96/97* | I | 3 | +3 | 22 |
| 97/98 | I | 6 | -16 | 14 |
| 1998 | I | 6 | -12 | 13 |
| 1999 | I | 5 | -17 | 30 |
| 2000 | I | 3 | +25 | 48 |
| 2001 | I | 2 | +47 | 56 |
| 2002 | I | 3 | +55 | 53 |
| 2003 | I | 2 | +56 | 65 |
| 2004 | I | 2 | +60 | 63 |
| 2005 | I | 1 | +117 | 95 |
| 2006 | I | 4 | +46 | 72 |
| 2007 | I | 3 | +80 | 79 |
| 2008 | I | 10 | +44 | 66 |

* nimellä Marlekor Tallinn
Aiheesta muualla

Virallinen sivu
Fatiman ihme (elokuva)

| Fatiman ihme> The Miracle of Our Lady of Fatima |
| --- | --- |
 DVD-julkaisun kansikuva
Ohjaaja:  John Brahm
Käsikirjoittaja:  James O'Hanlon Crane Wilbur
Tuottaja:  Bryan Foy
Säveltäjä:  Max Steiner
Kuvaaja:  Edwin B. DuPar
Tuotantosuunnittelija:  Edward Carrere
Pääosat:  Susan Whitney Sherry Jackson Sammy Ogg Gilbert Roland
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros.
Ensi-ilta:  1952
Kesto:  102 minuuttia
Alkuperäiskieli:  englanti
Aiheesta muualla
IMDb
Elonet
AllMovie
Infobox OKNimi-testi OK: 
Fatiman ihme (engl. The Miracle of Our Lady of Fatima) on John Brahmin ohjaama elokuva vuodelta 1952. Se perustuu väitettyihin Neitsyt Marian ilmestyksiin Fatimassa Portugalissa vuonna 1917.
Fatiman ihme oli parhaan musiikin Oscar-palkinnon ehdokkaana. Elokuvan musiikin oli säveltänyt Max Steiner.
Rooleissa

| 0 | 1 | 2 |
| --- | --- | --- |
|  Susan Whitney  | … |  Lúcia dos Santos  |
|  Sherry Jackson  | … |  Jacinta Marto  |
|  Sammy Ogg  | … |  Francisco Marto  |
|  Gilbert Roland  | … |  Hugo da Silva  |
Aiheesta muualla

Fatiman ihme Internet Movie Databasessa (englanniksi)
Fredrik Adolf Jägerhorn

Fredrik Adolf Jägerhorn
Fredrik Adolf Jägerhorn af Spurila, (2. toukokuuta 1760 Helsingin pitäjä – 23. joulukuuta 1817 Pernaja) oli suomalainen upseeri. Hänen vanhempansa olivat everstiluutnantti Fredrik Anders Jägerhorn ja Ulrika Sofia Brunow ja hänen veljensä everstiluutnantti Johan Anders Jägerhorn.
Jägerhorn oli vapaaehtoisena Uudenmaan ja Hämeen rakuunarykmentissä 1767, kuninkaallisena paašina 1775. Savon kevyen jalkaväkirykmentin adjutantti hänestä tuli 6. kesäkuuta 1777, henkikaartin vänrikki 10. joulukuuta 1777, luutnantti ja adjutantti 17. huhtikuuta 1783, kapteeni 26. joulukuuta 1790 ja majuri 19. huhtikuuta 1795. Everstiksi hän nousi 16. marraskuuta 1799. Vuosina 1801–1808 hän oli värvätyn rykmentin komentaja. Rykmenttiä kutsuttiin hänen mukaansa ”Jägerhornin rykmentiksi”.
Jägerhorn osallistui Kustaa III:n sotaan 1788–1790. Keväällä 1803 hänet komennettiin huolehtimaan Venäjän vastaisen rajan vartioimisesta Ahvenkoskesta Kelttiin (Keltis), samaten helmikuussa 1808.
Suomen sodan alkaessa oli puolet Jägerhornin rykmentistä sijoitettuna Svartholmaan. Jägerhorn otti itse komennon rykmentin toisesta puoliskosta, joka sijoitettiin Viaporiin. Jägerhorn toimi Viaporiin alikomendanttina.
Pettyneenä kuninkaan haluttomuuteen tulla apuun, kun venäläiset piirittivät Viaporin, ja todennäköisesti myös vanhemman veljensä itsenäisyyssuunnitelmien vaikutuksesta Jägerhorn tuki aktiivisesti pikkuserkkuaan, Viaporin komendanttia, Carl Olof Cronstedtia päätöksessä  antautua.
Jägerhorn joutui venäläisten sotavangiksi 1808. Hän antoi myöhemmin samana vuonna uskollisuudenvalansa tsaari Aleksanterille ja matkusti kesällä 1808 Pietariin, missä hän astui tsaarin palvelukseen. Vuonna 1810 Jägerhorn nimitettiin Kymenkartanon läänin maaherraksi, mutta hän sai tehtävästä vapautuksen jo 1812.
Jägerhorn vietti viimeiset vuotensa Nykullan kartanossa Pernajassa, missä hän kuoli naimattomana 23. joulukuuta 1817.
Fulufjälletin kansallispuisto

Kansallispuiston sijainti merkitty luvulla 13.
Maisemaa Fulufjälletistä.
Fulufjälletin kansallispuisto on Ruotsissa Taalainmaan läänissä sijaitseva kansallispuisto. Se sijaitsee Älvdalenin kunnassa lähellä Norjan rajaa. Vuonna 2002 perustettu kansallispuisto on 385 neliökilometrin laajuinen. Puistossa on Ruotsin korkein vesiputous: se on 93 metrin korkuinen, josta 70 metriä on vapaata pudotusta. Sieltä on myös löytynyt maailman vanhimmaksi arvioitu puu, 9500 vuotta vanha kuusi.
Aiheesta muualla

Wikimedia Commonsissa on kuvia tai muita tiedostoja aiheesta .
Länsstyrelsen Dalarnas län: Fulufjället (ruotsiksi)
BBC News: Swedes find 'world's oldest tree' (englanniksi)
Ruotsin kansallispuistot
Abisko
Björnlandet
Blå Jungfrun
Dalby Söderskog
Djurö
Fulufjället
Färnebofjärden
Garphyttan
Gotska Sandön
Haaparannan saaristo
Hamra
Kosterhavet
Muddus
Norra Kvill
Padjelanta
Pieljekaise
Sarek
Skuleskugen
Sonfjället
Stenshuvud
Stora Sjöfallet
Store Mosse
Söderåsen
Tiveden
Tresticklan
Tyresta
Töfsingdalen
Vadvetjåkka
Åsnen
Ängsö
Family Cruiser

| Family Cruiser |
| --- | --- |
Tyyppi:  matkavene
Suurin pituus (LOA):  10,35 m
Leveys:  3,15 m
Syväys:  0,9 m
Paino:  4 500 kg
Makuupaikkoja:  6
Family Cruiser on alkujaan Allan Lidströmin Porvoon Kråkössä valmistama uppoamarunkoinen matkamoottorivenetyyppi. Myöhemmin valmistus on siirtynyt Tom Lindströmille. Ensimmäinen Family Cruiser on valmistettu vuonna 1967. Veneen rungon sanotaan perustuvan Pohjanmeren luotsikutterien runkoon. Rungon materiaalina on lasikuitu. Muut rakenteet Family Cruisereissa ovat pääosin puuta, enimmiltä osiltaan massiivista mahonkia. Alun perin rungot on toimittanut Turun Veneveistämö, ja rungoilla on arvostettu Loydsin hyväksyntä. Samaa runkoa on käytetty myös Finnclipper- ja Finnsailer-moottoripursissa sekä ensimmäisissä Nauticat-moottoripursissa. Moottorina Family Cruisereissa on käytetty Perkins 4.236 -mallista ahtamatonta dieseliä, joka antaa 74 hevosvoiman tehon suhteellisen matalilla kierroksilla. Venetyyppi tunnetaan valmistusmaassaan käytännöllisistä asuintiloistaan ja hyvistä merenkulkuominaisuuksistaan.
Fraser Forster

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Fraser Gerard Forster
Syntymäaika: 17. maaliskuuta 1988
Syntymäpaikka: Hexham, Englanti
Pelipaikka: maalivahti
Pituus: 201 cm
Seura
Seura: Tottenham Hotspur
Junioriseurat
2001–2005: Wallsend Boys Club
2005–2006: Newcastle United
Seurat
| Vuodet | Seura | O | (M) |
| 2006–2012 | Newcastle United | 0 | (0) |
| 2008 | → Stockport County (laina) | 6 | (0) |
| 2009 | → Bristol Rovers (laina) | 4 | (0) |
| 2009–2010 | → Norwich City (laina) | 38 | (0) |
| 2010–2012 | → Celtic FC (laina) | 69 | (0) |
| 2012–2014 | Celtic FC | 71 | (0) |
| 2014–2022 | Southampton FC | 134 | (0) |
| 2019–2020 | → Celtic FC (laina) | 28 | (0) |
| 2022– | Tottenham Hotspur FC | 14 | (0) |
Maajoukkue
| 2013– | Englanti | 6 | (0) |
 Seurajoukkueuran tilastot kattavat vain kansalliset sarjat, päivitetty 17. kesäkuuta 2024.  Maajoukkueuran tilastot päivitetty 17. kesäkuuta 2024.
Fraser Forster (s. 17. maaliskuuta 1988) on englantilainen jalkapallomaalivahti, joka edustaa englantilaisseura Tottenham Hotspuria. Newcastle Unitedin kasvatti Forster on pelannut Englannin jalkapallomaajoukkueessa kuusi ottelua.
Seurajoukkueura

Newcastlessa uransa aloittanut Forster ei pelannut seuran edustusjoukkueessa yhtään ottelua. Hän kierteli koko Newcastle-uransa lainoilla. Vuonna 2009 hän siirtyi lainalle Norwich Cityyn ja oli vahvassa roolissa, kun joukkue nousi kaudeksi 2010–11 Englannin mestaruussarjaan. Fanit valitsivat Forsterin seuran kauden pelaajaksi. 2010 hän siirtyi lainalle Skotlannin valioliigan Celtic FC:hen, joka osti Forsterin omaksi kaudelle 2012–13 Skotlannin liigan voiton jälkeen. Celtic uusi mestaruuden kahdella seuraavallakin kaudella Forsterin ollessa ykkösmaalivahtina. Kesällä 2014 Forster siirtyi Valioliigan Southampton FC:hen, jossa hän pian nappasi ykkösmaalivahdin roolin Artur Borucilta. Syksyllä 2019 Forster palasi lainasopimuksella Celticiin, ja voitti jälleen ykkösmaalivahtina liigamestaruuden. Hän voitti Celticissä myös Skotlannin Cupin 2011, 2013 ja 2020 sekä Skotlannin liigacupin 2020. Kausilla 2020–2022 hän pelasi Southamptonissa 27 valioliigaottelua. Hän siirtyi kesällä 2022 ilmaissiirrolla Tottenhamiin.
Forster on pelannut pääsarjatasolla 168 ottelua Celticissä, 134 Southamptonissa ja 14 peliä Tottenhamissa. Mestarien liigassa hän on pelannut 14 ottelua Celticissä ja kaksi peliä Tottenhamissa sekä Eurooppa-liigassa 14 ottelua Celticissä ja kuusi Southamptonissa.
Maajoukkueura

Englannin valmentaja Roy Hodgson kutsui Forsterin mukaan lokakuussa 2012 MM-karsintaotteluihin. Hän pelasi ensimmäisen maaottelunsa Englannin jalkapallomaajoukkueen paidassa Chileä vastaan marraskuussa 2013. Hyvien Celtic-esitysten ansiosta Hodgson valitsi toukokuussa 2014 Forsterin mukaan MM-kisoihin. Forster ei kuitenkaan pelannut turnauksessa minuuttiakaan, sillä ykkösvahtina toimi Manchester Cityn Joe Hart. Forster kuului Englannin joukkueeseen myös EM-kilpailuissa 2016, muttei silloinkaan päässyt pelaamaan. Kaikkiaan hän on pelannut kuusi maaottelua, kaikki ystävyysotteluita. Viimeksi hän on pelannut maajoukkueessa toukokuussa 2016, mutta vaihtopenkillä hän on ollut viimeksi EM-karsintaotteluissa maaliskuussa 2023.
Käännös suomeksi
Fredrik Adolf Hällström

Fredrik Adolf Hällström (30. huhtikuuta 1787 Ilmajoki – 31. elokuuta 1861 Oulu) oli suomalainen insinöörieverstiluutnantti ja kanavanrakentaja.
Hällströmin vanhemmat olivat kappalainen Carl Hällström ja Anna Rein. Hän suoritti kameraalitutkinnon Turun yliopistossa ja oli 1813-1819 Ruotsissa Götan kanavan rakennustöissä vaaitsijana. Suomeen palattuaan hän työskenteli koskenperkaustoimikunnan vaaitsijana Kokemäenjoella. Hällström ylennettiin insinöörikapteeniksi 1822 ja siirrettiin 1824 Ouluun, johtamaan Pohjois-Pohjanmaan koskenperkaustöitä, missä tehtävässä hän työskenteli aina vuoteen 1853 asti. Insinöörimajuriksi Hällström ylennettiin 1837 ja -everstiluutnantiksi 1840. Tie- ja vesikulkulaitoksen vt. päällikkönä hän toimi 1846-1847. Hällström laati Pohjanmaan vesireittien suunnitelmien ohella muun muassa suunnitelman Päijänteen ja Puulaveden vesistöjen yhdistämisestä, joka toteutui 1850-luvun alussa Kissakosken kanavan myötä, samoin kuin ensimmäiset suunnitelmat Vääksyn kanavaa ja Kalkkisten kanavaa varten sekä 1827 alustavan suunnitelman Saimaan kanavasta. Hällström oli innokas musiikin harrastaja, joka toimi pitkään Oulun musiikkielämän parissa.
Hällströmin puoliso vuodesta 1820 oli Christina Elisabeth Hagström (k. 1887).
Aiheesta muualla

Kotivuori, Yrjö: Fredrik Adolf Hällström. Ylioppilasmatrikkeli 1640–1852. Helsingin yliopiston verkkojulkaisu 2005. Viitattu 5.3.2014.
Hällströmin ansioluettelo (ruotsiksi) (Viitattu 5.3.2014)
Hällström -suvun kotisivut (Viitattu 5.3.2014)
Falls Church

| Falls Church |
| --- | --- |


 Koordinaatit: 38°53′09″N, 77°10′20″W 
Valtio:  Yhdysvallat
Osavaltio:   Virginia
Piirikunta:  Falls Church ei kuulu piirikuntaan
Hallinto:  
 – Pormestari:  David Tarter
Pinta-ala:  
 – Kokonaispinta-ala:  5,48 km²
 – Josta vettä:  0,00 km² (0 %)
Korkeus:  99 m
Väkiluku (2010):  12 332
 – Väestötiheys:  2,661 as./km²
Aikavyöhyke:  UTC-5 (kesäaika UTC-4)
 
 www.fallschurchva.gov 
Infobox OKVirheellinen NIMI-arvo: 
Falls Church on kaupunki Virginian osavaltiossa, Yhdysvalloissa. Sen väkiluku oli vuoden 2010 väestönlaskennassa 12 332. Vuonna 2017 sen arvioitiin olleen 14 583. Se on osa Washington DC:n metropolialuetta.
Kuvia kaupungista

Broad Street -katu Falls Churchissa.
Metroasema Falls Churchissa.
Oakwoodin hautausmaa.
Aiheesta muualla

Kuvia tai muita tiedostoja aiheesta Falls Church Wikimedia Commonsissa
Fram (laiva)

Fram
Fram ("Eteenpäin") on norjalainen, naparetkillä käytetty kuunarilaiva. Colin Archerin suunnittelema laiva rakennettiin Fridtjof Nansenin käyttöön pohjoisnaparetkelle. Vuosina 1893–1896 se ajelehti jään mukana Pohjoisella jäämerellä. Vuosina 1910–1912 laiva oli Roald Amundsenin käytössä retkellä Etelämantereelle. Nykyään se on esillä Fram-museossa Oslossa, Norjassa.
Yleiset ominaisuudet:
Uppouma: 408 tonnia
Pituus: 39 m
Leveys: 10 m
Kone: Triplen höyrykone 320 hv (164 kW)
Aiheesta muualla

Wikimedia Commonsissa on kuvia tai muita tiedostoja aiheesta .
Fram-museon sivut (englanniksi)
GeForce 256

GeForce 256 on Nvidian "GeForce" -tuoteperheen ensimmäinen näytönohjain, joka julkaistiin 31. elokuuta 1999 laskettiin myyntiin 11. lokakuuta 1999. GeForce 256 toi parannuksia verrattuna edeltäjäänsä, RIVA TNT2:een. Nämä parannukset sisälsivät lisääntyneen kiinteiden pikseliputkien määrän, siirron isäntägeometrialaskelmista laitteistopohjaiseen muunnos- ja valaistusmoottoriin (T&L) sekä lisätyn laitteiston liikkeen kompensoinnin MPEG-2-videotoistoon.
Käännös suomeksi
GeForce 300 -sarja

GeForce 300 -sarja on Nvidian näytönohjainsarjan nimi. 300-sarjan suunnittelun aikaan yhtiö kehitti Fermi-nimellä tunnetun grafiikkaohjainarkkitehtuurin, joka oli nimetty italialaisen fyysikon Enrico Fermin mukaan. Arkkitehtuuria oli aluksi tarkoitus käyttää 300-sarjan ohjaimissa, mutta sen käyttö siirtyi 400-sarjaan, 300-sarjan ollessa suurimmin osin uudelleenbrändättyjä 200-sarjan ohjaimia. NVIDIA esitteli ensimmäisen 300-sarjan ohjaimen vuoden 2009 lopulla.
Sarjan ensimmäinen näytönohjain, GeForce GT310, esiteltiin 27. marraskuuta 2009, ja se oli uudelleenbrändätty Geforce 210.
Nvidia julkaisi helmikuussa 300-sarjan kortit GT320, GT330 ja GT340, joista GT 340 oli uudelleenbrändätty 200-sarjan GT 240. GT320- ja GT330-näytönohjaimet olivat uusia kortteja, vaikka pohjautuivatkin edellisen sukupolven GT200b- ja G92b -arkkitehtuureihin.
FC Timișoara

Fotbal Club Timișoara oli jalkapalloseura Timișoaran kaupungista Romaniasta. Seuran joukkue pelasi viimeksi Romanian toiseksi korkeimmalla sarjatasolla Liga II:ssa.
Seuran historia alkoi vuodesta 2002, mutta sen edeltäjä Politehnica Timișoara perustettiin jo vuonna 1921 ja on kaksinkertainen Romanian cupin mestari. Seura lakkautettiin vuonna 2012.
Historiaa > Seuran perustaminen ja nousu korkeimmalle sarjatasolle

Politehnica perustettiin vuonna 1921 Timișoaran polyteknillisen yliopiston seuraksi, ja sen perustajiin kuului muun muassa yliopiston rehtori, matemaatikko Traian Lalescu. Toiseen maailmansotaan asti Politehnica oli yhteensä kymmenen Romanian-mestaruutta voittaneiden paikallisvastustajiensa Ripensian ja Chinezulin varjossa, mutta sodan jälkeen se nousi kaupungin johtavaksi seuraksi. Romanian korkeimmalla sarjatasolla Divizia A:ssa seura pelasi ensimmäistä kertaa kaudella 1948–1949. Seura tunnettiin myös nimillä CSU ja Știință (suom. tiede), kunnes nimi Politehnica palasi käyttöön vuonna 1966.
Historiaa > Romanian cupin mestari

Politehnica ei saavuttanut sarjassa Ripensian ja Chinezulin kaltaista menestystä, mutta ylsi Romanian cupin loppuotteluun yhteensä kuudesti ja voittoon vuosina 1958 ja 1980. Sarjassa paras sijoitus oli kolmas kausilla 1950, 1956, 1957–1958, 1962–1963 ja 1977–1978, mutta seura teki myös useita lyhyitä visiittejä toiseksi korkeimmalle sarjatasolle Divizia B:hen. 1970- ja 1980-lukujen vaihteessa ja 1990-luvun alussa seura pelasi myös UEFA-cupissa ja Cup-voittajien cupissa, missä se onnistui pudottamaan muun muassa Celticin kaudella 1978–1979 ja Atlético Madridin kaudella 1990–1991.
Historiaa > Putoaminen alasarjoihin, uusi tuleminen ja oikeustaistelut

2000-luvulla Timişoaran jalkapallon tila on ollut sekava. Politehnica putosi toiseksi korkeimmalle sarjatasolle kaudeksi 1997–1998, eikä onnistunut nousemaan ylös, vaan putosi edelleen kolmanneksi korkeimmalle sarjatasolle kaudeksi 2002–2003. Seuran tuolloinen italialaisomistaja Claudio Zambon ajautui erimielisyyksiin paikallisvaikuttajien kanssa ja siirsi seuran yli 500 kilometrin päähän maan pääkaupungin Bukarestin lähistölle, missä se jatkoi toimintaansa alemmilla sarjatasoilla vanhalla nimellään.
Samaan aikaan omalla pelaajaurallaan muun muassa kreikkalaisessa AEK:ssa pelanneen Anton Doboșin johtama AEK Bukarest (aikaisemmin Fulgerul Bragadiru), joka oli juuri noussut korkeimmalle sarjatasolle kaudeksi 2002–2003, muutti Timișoaraan, jossa se sai taakseen useita kausia ilman korkeimman sarjatason joukkuetta olleen kaupungin ja kannattajien tuen. Doboșin seura vaihtoi nimekseen Politehnica AEK Timișoara, omaksui aikaisemman Politehnican värit ja samankaltaisen tunnuksen sekä pelasi kotiottelunsa myös aikaisemman seuran kotina toimineella Dan Păltinișanu -stadionilla. Tammikuussa 2005 Politehnica AEK Timișoara sai tukijakseen Marian Iancun johtaman Balkan Petroleum -öljy-yhtiön, pudotti AEK-kirjainyhdistelmän nimestään ja alkoi käyttää myös vanhan seuran historiaa ja saavutuksia omanaan. Tätä seurasi lukuisat kiistat Zambonin ja timișoaralaisten välillä, ja lopulta vuonna 2008 urheilun kansainvälinen vetoomustuomioistuin TAS–CAS määräsi seuran muuttamaan nimensä ja värinsä. Kaudesta 2008–2009 alkaen seura on tunnettu nimellä FC Timișoara.
Kulisseissa tapahtuneesta kuohunnasta huolimatta uusi timișoaralaisjoukkue menestyi pelikentillä. Kaudella 2007–2008 joukkue ylsi Liga I:ksi nimensä muuttaneessa sarjassa UEFA-cupin paikkaan oikeuttaneeseen kuudenteen sijaan, ja kaudella 2008–2009 Timișoara sijoittui toiseksi, minkä myötä se pääsi osallistumaan Mestarien liigan karsintoihin. Mestarien liigassa se hävisi play-off-kierroksella Stuttgartille, mutta jatkoi kansainvälisiä pelejä UEFA-cupin korvanneen uuden Eurooppa-liigan lohkovaiheessa. Kaudella 2010–2011 Timișoara sijoittui sarjassa jälleen toiseksi, mutta ei saanut talousepäselvyyksien vuoksi seuraavaksi kaudeksi Liga I:een tai kansainvälisiin kilpailuihin osallistumiseen vaadittavaa lisenssiä ja pudotettiin toiseksi korkeimmalle sarjatasolle Liga II:een.
Saavutukset

Romanian cup: 1958, 1980 (nimellä Politehnica Timișoara)
Aiheesta muualla

Viralliset kotisivut (romaniaksi)
Timișoaran kannattajia kotiottelussa Steaua Bukarestia vastaan huhtikuussa 2011.
Fraktaaliruhtinas

| Fraktaaliruhtinas> The Fractal Prince |
| --- | --- |

Alkuperäisteos
Kirjailija:  Hannu Rajaniemi
Kieli:  englanti
Genre:  tieteiskirjallisuus
Kustantaja:  Gollancz
Julkaistu:  2012
Ulkoasu:  sidottu
Suomennos
Suomentaja:  Antti Autio
Kustantaja:  Gummerus
Julkaistu:  2013
Ulkoasu:  sidottu
Sarja: Kvanttivaras-trilogia
Edeltävä:  Kvanttivaras
Seuraava:  Kausaalienkeli
Löydä lisää kirjojaKirjallisuuden teemasivulta
Fraktaaliruhtinas (engl. The Fractal Prince) on Hannu Rajaniemen tieteisromaani. Teos on Kvanttivaras-romaanin seuraaja.
Kirja oli John W. Campbellin muistopalkinto-ehdokkaana.
Rajaniemi kertoo, että teoksessa on vaikutteita CMX:n albumista Talvikuningas. Hän on huomannut kirjassaan samaa tematiikkaa kuin kappaleissa "Kaikkivaltias" ja "Kaikkivaltiaan peili".
Aiheesta muualla

Juhani Karila: Hannu Rajaniemen scifi-uni syvenee. Helsingin Sanomat 24.2.2013. (archive.org)
Petja Savoila: Fraktaaliruhtinas. Keskisuomalainen 20.3.2013.
Internet Speculative Fiction Database (englanniksi)
Fatehpur Sikri

| Fatehpur Sikri |
| --- | --- |

 Fatehpur Sikri
 Koordinaatit: 27°5′28″N, 77°39′40″E 
Valtio:   Intia
Osavaltio:  Uttar Pradesh
Piiriikunta:  Agra
Perustettu:  1569
Väkiluku (2011):  32 905
Infobox OKVirheellinen NIMI-arvo: 
Fatehpur Sikri (hindiksi फ़तेहपुर सीकरी, Fatehapura Sīkarī, urduksi ‏فتح پور سیکری‎, Fatḥ Pūr Sīkrī) on noin 30 000 asukkaan kaupunki Uttar Pradeshin osavaltiossa, Intiassa. Se oli Intian poliittinen pääkaupunki Suurmogulien valtakuntaa hallinneen Akbarin aikana 1571–1585. Se tuli tunnetuksi etenkin arkkitehtuuristaan. Akbar rakennutti uskonnollisia kohteita ja palatseja punaisesta hiekkakivestä. Pääkaupunki siirtyi kuitenkin hänen jälkeensä Delhiin mahdollisesti, koska kaupunkia vaivasi vesipula. Fatehpur Sikri on nykyisin Unescon maailmanperintökohde.
Maantiede

Fatehpur Sikri sijaitsee Intian Uttar Pradeshin osavaltion länsiosassa lähellä Rajasthanin vastaista rajaa ja 27 kilometriä Agrasta länteen. Kaupunki on osa Agran piirikuntaa.
Historia

Fatehpur Sikrin perusti Suurmogulien valtakunnan hallitsija Akbar vuonna 1569. Ennen kaupungin perustamista paikalla oli Sikri-niminen kylä, jonka viereisessä luolassa oli majaillut muslimipyhimys nimeltä Šeikh Salam Chisti. Tarinan mukaan Akbar vieraili pyhimyksen luona, joka ennusti hänen saavan onnellisen perhetapahtuman. Vain hieman myöhemmin Sikrissä syntyi Akbarin poika Salim eli myöhempi hallitsija Jahangir. Ennustuksesta kiitollinen Akbar perusti Sikrin viereen oman palatsikaupunkinsa. Rakennustöitä tehtiin vuodesta 1571 vuoteen 1573 ja valmis kaupunki sai uuden nimen Fatehpur eli "Voiton kaupunki" Akbarin voittoisan vuonna 1573 Gujaratiin suuntautuneen sotaretken mukaan.
Kaupungilla lienee sen perustamistarinan ohella ollut käytännön tarkoitus. Akibar ja suurmogulien hovi saattoivat siirtä nopeasti viereisestä Agrasta Fatehpur Sikrin linnoitusten suojiin vaaran mahdollisesti uhatessa. Fatehpur Sikrin suojana on 6 kilometriä pitkä kaupunginmuuri, joka sisältää yhdeksän porttia ja useita vartiotorneja. Porteista erityisen tunnettu on Buland Darwaza. Kaupungin ilme kuvaili Akbarin mieltymyksiä. Moguliarkkitehtuuri oli vasta muotoutumasta ja kaupunki sai vaikutteita persialaisesta ja intialaisista perinteistä etenkin rajasthanilaisesta tyylistä. Rakennukset tehtiin usein punaisesta hiekkakivestä. Uskonnollisista rakennuksista ensimmäisenä valmistui Perjantaimoskeija eli Jama Masjid, jonka rakennuskompleksi sisältää esimerkiksi Salam Chistin haudan. Moskeijaa on pudetty huomattavana arkkitehtuurisena saavutuksena. Diwan-i-Khas oli erikoinen kaksikerroksinen rakennus, joka toimi Akbarin vastaanottosalina hänen tavatessaan ministerejä tai hovia. Sen tyyli heijasteli Akbarin tavoitetta luoda uusi Diwan-i-Illahiksi kutsumansa uskonto, joka yhdisteli islamia, hindulaisuutta, buddhalaisuutta ja kristinuskoa. Diwan-i-Amin oli julkinen vastaanottosali. Kaupunki sisälsi myös useita asuinpalatseja, kuten Tuulien palatsi eli Hawa Mahal, Jodh Bain palatsi, Viisikerroksinen palatsi eli Panch Mahal ja pääministeri Raja Birbalin asuinrakennus.
Fatehpur Sikri oli suurmogulien hallinnollinen keskus lopulta vain parikymmentä vuotta. Pääkaupunki siirtyi Delhiin vuonna 1586. Kaupungin hylkäämisen syy ei ole täysin selvä. Sitä vaivasi kuitenkin esimerkiksi veden puute. Kaupunki on nykyisin suojeltu historiallinen kohde. Se on ollut osa Unescon maailmanperintöluetteloa vuodesta 1986.
Väestö

Fatehpur Sikrin asukasluku oli Intian vuoden 2011 väestönlaskennan mukaan 32 905. Samana vuonna kaupungin asukkaista hinduja oli 54,36 % ja muslimeja 44,84 %.